open-index/open-wikipedia-markdown huggingface dataset:
Koncertná rezidencia

[náhľad|Pútač na koncertnú rezidenciu speváčky [Britney Spears v Planet Hollywood Las Vegas]]

**Koncertná rezidencia** je označenie pre sériu koncertov, ktoré sa na rozdiel od koncertného turné odohrávajú iba na jednom mieste. Časté sú na Las Vegas Strip, kde už v 40. rokoch 20. storočia týmto spôsobom vystupoval Liberace, pričom v nasledujúcej dekáde tak činil Frank Sinatra. Liberace za svoje rezidencie dostával zaplatených približne 50 tisíc dolárov týždenne (neskôr mu bolo platených až 300 tisíc dolárov týždenne). V rokoch 2003 až 2007 odohrala speváčka Céline Dion celkom 717 predstavení v rámci rezidencie v Koloseu v Caesars Palace. Hoci hlavným mestom, kde koncertné rezidencie prebiehajú, je Las Vegas, v menšej miere sú organizované aj v ďalších mestách. Napríklad spevák Bruce Springsteen odohral v rokoch 2017 až 2018 rezidenciu v New Yorku pod názvom Springsteen on Broadway (päť koncertov týždenne od októbra 2017 do júna 2018).

Od roku 2010 prijalo ponuky na koncetné rezidencie množstvo ďalších významných interpretov ako sú EDM dídžeji Tiesto a Calvin Harris, pop a R&B interpreti (vrátane Adele, Jennifer Lopez, Diana Ross, Katy Perry, Usher a Mariah Carey) a rockové kapely (ako napr. Def Leppard a Aerosmith). Ku koncu dekády sa k nim pridali i hip-hopoví interpreti ako Drake a Cardi B.

## Najziskovejšie koncertné rezidencie

;Poznámky
* '''A: ''' zisk so zohľadnením inflácie

## Najnavštevovanejšie koncertné rezidencie
Michael Jackson predal 13. marca 2009 za štyri hodiny rekordných 750 000 vstupeniek na svoju koncertnú rezidenciu This Is It v O2 Arene v Londýne, ktorá bola nakoniec zrušená kvôli jeho smrti.

Adele so svojou koncertnou rezidenciou v Mníchove drží rekord v najvyššiej návštevnosti zo všetkých koncertných rezidencií mimo Las Vegas s viac ako 730 000 predaných lístkov za 10 rezidenčných šou.

## Zdroj

Kategória:Koncerty
Penica sivá

**Penica sivá**  () je malý druh spevavca z čeľade penicovité (*Sylviidae*), hniezdi na Stredomorí. Podľa Medzinárodnej únie na ochranu prírody a prírodných zdrojov penica sivá patrí medzi najmenej ohrozené druhy, celková populácia je stúpajúca.

## Výskyt a stav na Slovensku
Penica sivá bola na území Slovenska prvý krát pozorovaná 11. júna v roku 2024 na štátnej hranici na lokalite Babia hora. Výskyt bol dokumentovaný a podrobnosti sú posudzované Faunistickou komisiou SOS/BirdLife Slovensko.

## Ochrana
Je zákonom chránená (Vyhláška MŽP č. 170/2021).

## Referencie


## Iné projekty

## Externé odkazy
 
* 

Kategória:Penicovité
Kategória:Najmenej ohrozené druhy
Marita Ballesteros

**Marita Ballesteros**, vlastným menom *María de las Mercedes Ballesteros* (* 14. september 1950, La Plata, Argentína) je argentínska filmová, divadelná a televízna herečka.

Na Slovensku je známa svojím účinkovaním v telenovelách *[[Manuela]]*, *[[Divoký anjel]]* a *[[Láska a pomsta]]*.

## Filmografia
### Film

### Televízia

### Divadlo
*2002: Rumores
*2016: Circo casero de los hermanos Suárez
*2017: Rodajka
*2021 – 2022: Torna Amore

## Referencie

## Externé odkazy
* 
* 

Kategória:Argentínske filmové herečky
Kategória:Argentínske divadelné herečky
Kategória:Argentínske televízne herečky
Kategória:Osobnosti z La Platy
Pavelkov potok

**Pavelkov potok** je vodný tok v Kysuckej vrchovine na území okresu Čadca. Je to pravostranný prítok Harvelky s dĺžkou približne 3 km. Preteká územím Chránenej krajinnej oblasti Kysuce.

## Priebeh toku
Potok pramení na severovýchodnom okraji Kysuckej vrchoviny, v geomorfologickom podcelku Vojenné, na južných svahoch Mrvovej Kykuly (), v nadmorskej výške približne  Severne od prameňa prechádza cesta II/520, spájajúca Kysuce s Oravou. Od prameňa tečie južným smerom lesnatým územím a v lokalite Pod grapami vytvára oblúk na juhovýchod. Týmto smerom pokračuje bývalou osadou Krchovci a následne, v nadmorskej výške cca  priberá svoj najvýznamnejší prítok s názvom Malá Oselnica. Mení smer toku na juhozápad, priberá pravostranný prítok spod Prievalu () a opäť mení smer toku na južný. Na dolnom toku sa výrazne vlní, križuje starú cestu na Oravu a v nadmorskej výške cca  ústí pravostranne do Harvelky, prítoku rieky Bystrica. Potok má okrem Malej Oselnice najmä menšie bezmenné prítoky.

Celé údolie ktorým potok preteká, patrilo zaniknutej obci Harvelka a bolo kvôli výstavbe vodárenskej nádrže a vytvoreniu ochranného pásma vodného zdroja vysídlené. Dnes tak Pavelkov potok pramení a celou dĺžkou preteká len katastrálnym územím obce Nová Bystrica v okrese Čadca v Žilinskom kraji. Potok má len niekoľko menších bezmenných prítokov.

## Referencie

## Pozri aj
* Vodárenská nádrž Nová Bystrica
* Kysucká vrchovina
* Chránená krajinná oblasť Kysuce

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Charinos (hrnčiar)

[náhľad|Atické [červenofigúrová keramika|červenofigúrové oinochoé v tvare ženskej hlavy, hrnčiar: Charinos, cca 500 pred Kr., Altes Museum (Antikensammlung) F 2190, Berlín]]
**Charinos** () bol atický hrnčiar, činný približne v rokoch 525 až 500 pred Kr.

Charinos sa podpísal ako hrnčiar (ΧΑΡΙΝΟΣ ΕΠΟΙΕΣΕ – Charinos zhotovil) na osem keramických nádob. Známe sú napr. jeho krásne prepracované oinochoai v tvare ženskej hlavy s jemnou maľovanou výzdobou (múzeá v Berlíne, Londýne a Petrohrade.),  rytón v tvare baranej hlavy (Virginia Museum of Fine Arts, 21,2) a pripisuje sa mu (na základe štylistiky) aj  tzv. *janiform* kantharos v tvare spojených ženských hláv (Metropolitan Museum of Art, New York). Britský znalec umenia John Beazley pomenoval po hrnčiarovi Charinovi na základe štýlu práce jednu skupinu váz s hlavami – *C - trieda Charinos* ( „C - Charinos Class“).
 
Hoci niektorí znalci spájajú oinochoai v tvare ženskej hlavy s aténskymi symposiami, väčšina známych nálezov pochádza z hrobov a svätýň, mnohé z Etrúrie. Patrí medzi ne i oinochoé v tvare ženskej hlavy (červenofigúrové na bielom podklade) podpísané hrnčiarom Charinom, ktoré objavili v tarquinskej hrobke (Tarquinia, Museo Archeologico Nazionale, inv. č. RC 6845). Táto nádoba sa našla poškodená (vo fragmentoch) spolu s (rovnako rozbitou) nadrozmernou červenofigúrovou čašou (tzv. kylix) pripisovanou Brygovmu maliarovi.

## Referencie

## Iné projekty

## Pozri aj
* Typológia starogréckej keramiky

Kategória:Hrnčiari starovekého Grécka
Paul Piot

**Paul Piot** (* 30. apríl 1924, Avignon – † 27. február 2004, Saint-Nazaire) bol francúzsky skladateľ, hudobník, producent a dirigent.

## Životopis
Bol jedným z prvých producentov Dicka Riversa. Ako jazzový hudobník zložil v 70. a 80. rokoch množstvo inštrumentálnych skladieb, vrátane zvučiek pre film a televíziu. V 70. rokoch päťkrát spolupracoval ako hudobný dirigent na filmoch skupiny Les Charlots. Piot bol vedúci francúzskeho orchestra Paul Piot Et Son Orchester.

## Diskografia

### Účasť na filmoch
* *[[Štyria sluhovia a štyria mušketieri]]* (1974)
* *[[Štyria sluhovia a štyria mušketieri 2.: Len počkaj kardinál!]]* (1974)
* *[[Bažanti idú do boja]]* (1974)
* *[[Bozky z Hongkongu]]* (1975)
* *[[Siedma rota za úplnku]]* (1977)
* *[[Nech žije sloboda!]]* (1978)
* *[[Les aventures de Guidon Fûté]]* (1980)

## Referencie

## Externé odkazy
* Paul Piot na Discogs
* 

## Zdroj

Kategória:Francúzski skladatelia filmovej hudby
Kategória:Francúzski hudobníci
Kategória:Francúzski dirigenti
Kategória:Osobnosti z Avignonu
Fabrika na oficierov

***Fabrika na oficierov*** () je vojnový román od  prusko-nemeckého spisovateľa Hansa Hellmuta Kirsta.

## Slovenské vydanie
V slovenčine kniha vyšla dvakrát. Po prvý krát v roku 1968 ako jednodielna kniha, v edícii SPKK (*zv. 231*). Druhý krát v roku 1987 vyšla rozdelená na dva diely, vo vyššom náklade, v edícii RETRO (*zv. 46*).

## Dej

Dej románu sa síce odohráva v roku 1944, ale jeho miestom je dôstojnícka škola v zázemí, kde temer nedolieha vojna, kde nepoznajú strach a úzkosť frontových vojakov, vystavených kanonáde a krížovej paľbe.

Ide o príbeh priam detektívny: Hladinu pomerne pokojného života v škole naruší smrť dôstojníka Barkowa.

Dôstojnícki čakatelia netušia, prečo ich veliteľovi školy generálmajorovi Modersohnovi tak veľmi záleží na vyšetrení okolností tejto smrti - kým nadporučík Krafft, poverený vedením vyšetrovania, nezistí, že išlo o vraždu.

A potom už udalosti dostávajú rýchly spád. Dozvieme sa nielen meno vraha, ale aj príčiny jeho činu, ba i dôvod, pre ktorý sa generálmajor tak horlivo zaujímal o túto záhadu.

## Externé odkazy
*Hans Hellmut Kirst: Fabrika na oficierov – Databazeknih.cz

## Zdroj
*

Kategória:Knihy z 1960
Kategória:Nemecké romány
360tka

**360tka** (štylizované ako **360°**) alebo **360tka.sk** je slovenský spravodajský spoločensko-politický internetový portál, za ktorým stojí bývalý moderátor relácie TV Markíza *[[Na telo (televízna relácia)|Na telo]]* Michal Kovačič. Prevádzkuje ho spoločnosť 360.media j. s. a. so sídlom v bratislavskom Starom Meste. Portál sa venuje reportážam, debatám a investigatívnej žurnalistike, najmä v politických témach.

Platforma bola oficiálne spustená v Medzinárodný deň študentstva a na 35. výročie začiatku nežnej revolúcie, 17. novembra 2024, o 19. hodine. Hosťami prvej debaty Michala Kovačiča boli Milan Kňažko, Václav Moravec a Fero Joke.

360tku tvorí sedemnásťčlenná redakcia zložená zo skúsených televíznych profesionálov a študentov. Debaty si vzal na starosť moderátor Michal Kovačič, rozhovory a reportáže Adel Ghannam a investigatívu Barbora Šišoláková. V marci 2025 sa k redakcií pridala Denisa Hopková, ktorá pokrýva politiku a rozhovory, a v septembri 2025 Gabriela Kajtárová.

Na spustenie a prvý rok prevádzky platformy bolo na crowdsourcingovom portáli Donio počas 29 dní vyzbieraných celkovo 594-tisíc eur od 16 470 darcov. Pre dlhodobé financovanie projekt počíta s predplatiteľmi, ktorým v čase spustenia ponúkal predplatné na štyri týždne za 6,90 eura, ročné predplatné vo výške 74,90 eura a klubové predplatné za 109 eur zahŕňajúce aj vstupy na debaty.

## Referencie

## Externé odkazy
* Oficiálny web

Kategória:Slovenské webové periodiká
Kategória:Slovenské webové portály
Kategória:Vzniklo v 2024
Malá Oselnica

**Malá Oselnica** je menší vodný tok v Kysuckej vrchovine na území okresu Čadca. Je to ľavostranný prítok Pavelkovho potoka s dĺžkou približne 2,2 km. Preteká územím Chránenej krajinnej oblasti Kysuce.

## Priebeh toku
Potok pramení na severovýchodnom okraji Kysuckej vrchoviny, v geomorfologickom podcelku Vojenné, v lokalite U Labušov, v nadmorskej výške približne  Severovýchodne od prameňa leží na hrebeni okraj osady Kubínska, patriacej k obci Oravská Lesná, ktorou prechádza spojnica Kysúc a Oravy, cesta II/520. Od prameňa tečie juhozápadným smerom lesnatým územím a onedlho priberá prvý a následne aj druhý pravostranný prítok. Pokračuje lokalitou Romanovci a stále juhozápadným smerom tečie do lokality Krchovci, kde v nadmorskej výške cca  ústi ako ľavostranný prítok Pavelkovho potoka. Potok má len krátke bezmenné prítoky.

Celé údolie ktorým potok preteká, patrilo zaniknutej obci Harvelka a bolo kvôli výstavbe vodárenskej nádrže a vytvoreniu ochranného pásma vodného zdroja vysídlené. Dnes celá oblasť patrí do katastra obce Nová Bystrica v okrese Čadca v Žilinskom kraji.

## Referencie

## Pozri aj
* Vodárenská nádrž Nová Bystrica
* Kysucká vrchovina
* Chránená krajinná oblasť Kysuce

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Deviatnik

**Deviatnik** môže byť:
* deväťdňová pobožnosť v katolíckej cirkvi, pozri novéna
* ľudovo: druh liečivej rastliny, pozri ľubovník bodkovaný
* historicky: vyberač deviatku, pozri deviatok
* skôr historicky: deviata nedeľa pred Veľkou nocou, pozri septuagesima

## Referencie

## Pozri aj
* deviatka
* devätoro
Novéna

[náhľad|Predvianočná omšová novéna ([Simbang Gabi) v Bazilike Nepoškvrneného počatia v Manile na Filipínach, 20. december 2023]]

**Novéna** (z lat. *novem*deväť) alebo **[[deviatnik]]** je v Katolíckej cirkvi deväťdňová verejná alebo súkromná pobožnosť. Verejná novéna môže byť spojená s omšami a duchovným programom, súkromnú novénu tvorí najmä opakovaná osobná modlitba. Novéna typicky slúži ako duchovná príprava na určitý liturgický sviatok ale môže byť spojená s prosbami o konkrétny úmysel, ako napríklad napríklad novéna za nájdenie zamestnania. Veriaci sa v novéne môže utiekať priamo k Bohu, ale aj k Panne Márii alebo aj ku svätcovi ako prostredníkovi. Veľkej obľube sa novény tešili v období baroka, hoci zmienky o nich vidno už v stredoveku. Číslica deväť odkazuje na plnosť a deväť anjelských zborov. 

Podľa populárneho názoru vykonali prvú novénu už apoštoli a Panna Mária, keď na pokyn Ježiša Krista deväť dní zotrvávali v modlitbách a chystali sa na príchod Duch Svätého (Sk 1,1214). Táto tzv. **svätodušná novéna** je však dnes obsiahnutá v pokoncilových ''Všeobecných smerniciach o liturgickom roku a o kalendári'' (1969), podľa ktorých (bod 26): *„Všedné dni po [[Nanebovstúpenie Krista|Nanebovstúpení]] až po sobotu pred slávnosťou [[Turíce|Zoslania Ducha Svätého]] včítane sú prípravou na príchod Utešiteľa Ducha Svätého.“* Všetky všedné dni v tomto období majú vlastné omšové formuláre, pripomínajúce Kristove zasľúbenia o zoslaní svojho Ducha. Katolícka cirkev sa prostredníctvom tejto novény symbolicky pripája k Ježišovým apoštolom. Podľa Danneckera však neexistujú dôkazy, že by deväťdňová pobožnosť ako fenomén pochádzala priamo z tohto stretnutia. Historicky sa deväť dní spájalo aj so slúžením zádušných omší po pohrebe.

Na Slovensku patrí k verejným novénam s dlhoročnou tradíciou napríklad Trnavská novéna k Panne Márii, mladšou je napríklad Rožňavská novéna.

## Referencie

Kategória:Pobožnosti
Kategória:Kresťanské modlitby
Východokarpatská operácia

**Východokarpatská operácia** bola útočná operácia sovietskeho 1. ukrajinského frontu a 4. ukrajinského frontu v dňoch 8. septembra28. októbra 1944 počas druhej svetovej vojny. Červená armáda oslobodila Podkarpatskú Rus, a prenikla na východné Slovensko, no nepodarilo sa im spojiť sa so silami Slovenského národného povstania.

Východokarpatská operácia zahrňovala dve oddelené operácie na okraji:
* Karpatsko-dukliansku operáciu
* Karpatsko-užhorodskú operáciu

Nemecké sily v predstihu pred začiatkom bojov odzbrojili slovenskú východoslovenskú armádu (tzv. operácie Kartoffelernte). Slovenské národné povstanie v tyle nemeckých vojsk bolo do 28. októbra 1944 porazené. Dôvody viesť vyčerpávajúce útočné boje preto pominuli a sovietske a československé vojská zastavili v tomto úseku frontu svoje ofenzívne akcie.

Tieto boje sa odohrali vo Východných Karpatoch, ktoré na našom území oddeľujú rieka Uh a hornádsky zlomový systém od Západných Karpát. Východ karpatská operácia otvorila Dukliansky priesmyk a bol oslobodený Svidník a Michalovce. Oslobodzovacie boje pokračovali potom v rámci západokarpatskej operácie (12. januára až 18. februára 1945).

## Referencie

Kategória:Bitky na východnom fronte druhej svetovej vojny
Kategória:Bitky na Slovensku
Kategória:Bitky v Poľsku
Kategória:Bitky na Ukrajine
Pinewood Studios

**Pinewood Studios** je britské filmové a televízne štúdio nachádzajúce sa v dedine Iver v Anglicku. Rozprestiera sa približne 18 míľ (29 km) západne od centra Londýna. Súčasťou areálu je 21 natáčacích hál ako aj 007 Stage, ktoré s plochou necelých 5000 m² je jednou z najväčších filmových hál na svete. Prvé zmienky o štúdiách siahajú do roku 1934.

## História
Charles Boot, obchodník s filmovými ambíciami, kúpil v roku 1934 Heatherden Hall. Ako prvé boli na mieste postavené nakrúcacie budovy A – E; otvorené v roku 1936. V roku 1957 boli uvedené do prevádzky ďalšie dve menšie haly (F a G). V priebehu druhej polovice 20. storočia a začiatkom 21. storočia sa v štúdiách nakrúcali stovky filmov vrátane série James Bond či Indiana Jones.

## 007 Stage
Obrovská filmová hala bola postavená v roku 1976 pre film *[[James Bond: Špión, ktorý ma miloval|Špión, ktorý ma miloval]]*. Po dokončení mala rozmery 336 stôp (102 m) na 160 (48 m) stôp a bola to najväčšia filmová hala na svete. Mala tiež jednu z najväčších vnútorných nádrží – s rozmermi 297 stôp na 72 stôp a hĺbkou takmer deväť stôp. Napriek tomu že scéna nebola odhlučnená, tak sa v nej často zaznamenávali dialógy. Táto hala bola značne zničená požiarom v júni 1984 a znovu otvorená v januári 1985 s niekoľkými zmenami v jej dizajne pre nakrúcanie filmu *[[James Bond: Vyhliadka na smrť|Vyhliadka na smrť]]*.

## Galéria

Súbor:Pinewood Studios Gateway.jpg|Vstupná brána do Pinewood Studios.
Súbor:Pinewood Studios (3368241311).jpg|Štúdiové haly.
Súbor:007 Stage.JPG|Albert R. Broccoli 007 Stage.


## Referencie

## Iné projekty

## Externé odkazy
* Oficiálny web 

Kategória:Britské filmové štúdiá
Kategória:Filmové podniky
Kategória:Podniky založené v 1934
Kategória:Kinematografia v Spojenom kráľovstve
Kornádkov potok

**Kornádkov potok** je vodný tok v Kysuckej vrchovine na území okresu Čadca. Je to ľavostranný prítok Harvelky s dĺžkou približne 3 km. Preteká územím Chránenej krajinnej oblasti Kysuce.

## Priebeh toku
Potok pramení na východnom okraji Kysuckej vrchoviny, v geomorfologickom podcelku Vojenné, na západnom úbočí vrchu Jasenov (), v nadmorskej výške približne  Pramení pod hrebeňom, ktorý oddeľuje Kysuce a Oravu a pokračuje Konrádkovou dolinou, kde priberá dva ľavostranné prítoky spod Beskyda (). Postupne sa stáča na severozápad, priberá prítok z úbočia Opálky () a onedlho ďalší z lokality Klátie. Odtiaľ už pokračuje do bývalej osady Marunovci, kde v nadmorskej výške cca  ústi ako ľavostranný prítok Harvelka. Potok má len kratšie bezmenné prítoky.

Celé údolie ktorým potok preteká, patrilo zaniknutej obci Harvelka a aj táto oblasť bola kvôli výstavbe vodárenskej nádrže a vytvoreniu ochranného pásma vodného zdroja vysídlená. Dnes táto časť vrchoviny patrí do katastra obce Nová Bystrica v okrese Čadca v Žilinskom kraji.

## Referencie

## Pozri aj
* Vodárenská nádrž Nová Bystrica
* Kysucká vrchovina
* Chránená krajinná oblasť Kysuce

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Sociálny anarchizmus

**Sociálny anarchizmus** je vetva anarchistických smerov. Vidí individuálnu slobodu ako pojem súvisiaci so sociálnou rovnosťou a zdôrazňuje potrebu komunity a vzájomnej pomoci. Sociálny anarchizmus odmieta súkromné vlastníctvo, vidí ho ako zdroj sociálnej nerovnosti a nespravodlivosti. Sociálny anarchizmus ďalej zahŕňa anarchokolektivizmus, anarchokomunizmus, niektoré formy libertariánskeho socializmu (okrem neanarchistických), anarchosyndikalizmus a sociálnu ekológiu.

## Zdroj

Kategória:Socializmus
Kategória:Anarchizmus
F1 Manager 2024

**F1 Manager 2024** je športová manažérska videohra vyvinutá spoločnosťou Frontier Developments. Je to tretia položka F1 Manager od Frontier Developments. F1 Manager 2024 je držiteľom oficiálnej licencie na šampionáty Formuly 1, Formuly 2 v roku 2024. Hra bola vydaná pre Nintendo Switch,Microsoft Windows, PlayStation 4, PlayStation 5, Xbox One a Xbox Series X/S 16 23. júna 2024.

## Opis
*F1 Manager 2024* pridáva vlastnú tvorbu tímu. Hráči si môžu prispôsobiť prvky svojho tímu, rozvíjať svoju kreativitu, aby oživili svoje vysnívané návrhy, a zároveň rokovať o možnostiach sponzoringu, aby si zabezpečili stály príjem, ktorý bude podporovať ich ambície. Identifikácia nastupujúcich talentov, ktoré sa budú snažiť stúpať v rebríčku, alebo vyberanie najväčších hviezd tohto športu v snahe dosiahnuť okamžitý úspech – voľba je na nich ešte pred tým, ako sa zdvihnú obaly z ich vyzývateľa na titul šampióna. Režim prehrávania pretekov, predstavený v ''F1 Manager 2023'', sa tiež vrátil, aby hráčom umožnil znovu prežiť momenty zo skutočnej sezóny 2024.

## Vývoj
Dlho nebolo jasné že či ďalší diel série *F1 Manager* od Frontier Developments vôbec vyjde. Vývojári o tom mlčali a všetko nasvedčovalo tomu, že F1 Manager 2024 bude odložený. Nakoniec sa tak však nestalo a pokračovanie série F1 Manager vyšlo 23. júna 2024 v Spojenom kráľovstve. Okrem bežného vydania pre PlayStation 4, PlayStation 5, Microsoft Windows, Xbox One a Xbox Series X/S bola hra prvýkrát v sérii uvedená aj na Nintendo Switch.

## Recenzie
Verzia *F1 Manager 2024* získala všeobecne priaznivé recenzie podľa webovej stránky Metacritic a v priemere 7/10 alebo 8/10 podľa OpenCritic.

## Referencie

## Externé odkazy
* Oficiálna stránka

## Zdroj

Kategória:Športové počítačové hry
Kategória:Počítačové hry z 2024
Kategória:Hry pre Windows
Kategória:Hry pre Nintendo Switch
Kategória:Hry pre Xbox One
Kategória:Hry pre PlayStation 4
Kategória:Hry pre PlayStation 5
Kurička bielobradá

**Kurička bielobradá** () je endemický druh vtáka z čeľade bažantovité (*Phasianidae*) žijúci v horách ostrova Taiwan v listnatých a zmiešaných lesoch s hustým podrastom. Podľa Medzinárodnej únie na ochranu prírody a prírodných zdrojov kurička bielobradá patrí medzi najmenej ohrozené druhy, je však predpokladaný pokles populácie kvôli strate biotopov výrubom a následnou premenou lesov na poľnohospodársku pôdu.

## Opis
Kurička bielobradá meria asi 27 s hmotnosťou 311 g. Výrazná je biela farba na líci a sivá spodná strana tela. Čiernobiely vzor na hlave je charakteristický a nezameniteľný s iným pôvodným druhom ostrova. Samec má čierne hrdlo a sivé čelo, smerom na zátylok sa farba na hlave mení červenú. Samica má viac bielych škvŕn, najmä na bokoch, hrdlo má svetlé. Zobák je krátky, modro-sivý, beháky oranžovo-červené. Okolo oka má červený prúžok, dúhovka je čierna.

## Hlas
Ozýva sa hlasnou, mierne stúpajúcou sériou dvojitých hvizdov „ví-hu...ví-hu...ví-hu...“, pričom prvý tón je nezreteľný a druhý je nižší. Často si odpovedajú alebo volajú viaceré naraz v chórusoch, zvyčajne skoro ráno a neskoro popoludní. Jednotlivé volania sa podobajú hlasu šabľozoba škvrnitoprsého, taktiež endemického druhu Taiwanu.

## Rozšírenie a početnosť
Celková populácia je odhadovaná na 20 000050 000 dospelých jedincov, obýva horské oblasti Taiwanu nad  () najmä medzi 1 500

Kurička bielobradá je ubúdajúca mimo chránených oblastí, ale pravdepodobne stabilná v rámci nich. Známa je z národných parkov Taroko, Šej-pa a Jü-šan. Žije v 14 chránených vtáčích územiach (Important Bird Area, IBA). 
 
## Spôsob života
Kurička bielobradá žije monogamným spôsobom života, potravu vyhľadáva v malých skupinkách 23 jedincov. Živý sa semenami, bobuľami, listami a bezstavovcami (dážďovky a hmyz). Hraduje na stromoch. Žije skrytým spôsobom života v húštinách, plachosť stráca na miestach, kde ju prikrmujú. 

Rozmnožuje sa od februára do augusta v závislosti od nadmorskej výšky. Hniezdo býva umiestnené medzi skalkami alebo skryté pri kmeňoch stromov. Znáša 68 bielych vajec, inkubácia trvá 24 dní. 

## Referencie

## Iné projekty

Kategória:Bažantovité
Kategória:Najmenej ohrozené druhy
Kategória:Endemity
Shepperton Studios

**Shepperton Studios** je filmové štúdio nachádzajúce sa v Sheppertone, Surrey v Anglicku. Štúdio vzniklo v roku 1931 a v súčasnosti je súčasťou Pinewood Studios Group. V súčasnosti obsahuje 14 hál v rozsahu od 250 m² do 2,790 m².

## História
Sheppertone vzniklo v roku 1931, keď Norman Loudon, škótsky podnikateľ, kúpil Littleton Park s okolitým 60-akrovým pozemkom, ktorý zahŕňal aj úsek rieky Ash v Sheppertone. Loudon bol vo filmovom priemysle nováčikom, no mal prosperujúcu firmu na výrobu fotoaparátov, Flicker Productions. Littleton Park sa zdal ideálny, keď sa Loudon rozhodol, že ďalším krokom je vstúpiť do filmovej produkcie a v roku 1932 bola založená nová spoločnosť Sound City Film Producing & Recording Studios. Do roku Sound City vyrobilo tri krátke filmy pre MGM a dva celovečerné filmy *Watch Beverley* (1932) a *Reunion* (1932). V roku 1936, po krátkom období zatvorenia z dôvodu modernizácie, sa štúdiá znovu otvorili so siedmimi natáčacími scénami, dvanástimi strižňami, scénickými dokmi a dielňami, zatiaľ čo starý dom bol zrekonštruovaný tak, aby poskytoval hotelové a reštauračné zariadenia. V priebehu rokov sa komplex rozšíril a zmodernizoval a jeho súčasťou sa stala aj najväčšia hala s označením H o rozmeroch 76 m na 37 m. Za deväťdesiatročnú históriu sa natočili v Sheppertone stovky filmov vrátane série Ružový panter.

## Galéria

Súbor:Stages at Shepperton Studios.jpg|Haly v Shepperton Studios z časopisu The Architects' Journal.
Súbor:How to get into Movies - geograph.org.uk - 964461.jpg
Súbor:Shepperton film studios - geograph.org.uk - 4371226.jpg


## Referencie

## Iné projekty

## Externé odkazy
* Oficiálny web 

Kategória:Britské filmové štúdiá
Kategória:Filmové podniky
Kategória:Podniky založené v 1931
Kategória:Kinematografia v Spojenom kráľovstve
Turistická značkovaná trasa číslo 5125

**Turistická značkovaná trasa číslo 5125** je krátka zelená trasa v Malých Karpatoch,  ktorá vedie z Hlavnej stanice v Bratislave na Kamzík. Dĺžka trasy je 3,1 km. Turistická trasa je v správe Klubu slovenských turistov.

## Priebeh trasy

## Referencie

## Pozri aj
* Zoznam turistických značkovaných trás v Malých Karpatoch

## Externé odkazy
* Trasa na turistickej mape

5125
5125
Vojna policajtov

**Vojna policajtov** môže byť:

* slovensko-český film z roku 2024, pozri Vojna policajtov (film z roku 2024)
* francúzsky film z roku 2004, pozri Vojna policajtov (film z roku 2004)
* britský film z roku 2001, pozri Vojna policajtov (film z roku 2001)
* francúzsky film z roku 1979, pozri Vojna policajtov (film z roku 2001)
OST

**OST** môže byť skratka pre:
* original soundtrack

**O.S.T.** môže byť:
* album skupiny People Under the Stairs, pozri O.S.T. (album)

**Ost** môže byť:
* východ po nemecky, pozri východ (svetová strana)
* germánske priezvisko, pozri Ost (priezvisko)
Cinecittà

**Cinecittà** je talianske filmové štúdio založené v roku 1937, ktoré leží na juhovýchodnom okraji Ríma. Nachádza sa v ňom 22 hál slúžiacich na natáčanie, zaberá rozlohu štyridsiatich hektárov a je strediskom talianskej kinematografie. Vzniklo v ňom viac ako tritisíc filmov a televíznych relácií.

## História
Cinecittà bola postavená v 30. rokoch 20. storočia neďaleko Ríma. Štúdio bolo stredobodom talianskeho filmového priemyslu počas druhej svetovej vojny, keď bombové útoky takmer úplne zničili jeho zariadenia. Po vojne spojenci používali Cinecittu ako zajatecký tábor a neskôr ako tábor pre vysídlené osoby. Ateliér bol pre nezáujem po vojne dočasne zatvorený. Štúdiá boli prestavané a v roku 1950 bola Cinecittà opäť v plnej produkcii. Nasledujúcich 20 rokov Cinecittà udávalo trendy v kinematografii vďaka práci popredných režisérov ako Michelangelo Antonioni, Vittorio De Sica, Luchino Visconti, Roberto Rossellini a najmä Federico Fellini, ktorý tam nakrútil väčšinu svojich filmov. Americké štúdiá, priťahované dotáciami na produkciu a nízkymi mzdovými nákladmi, v Cinecitte nakrútili filmy ako *Roman Holiday* (1953), *Ben-Hur* (1959) a *Kleopatra* (1963), čím Cinecittà získala prezývku „Hollywood on the Tiber“. Rozmach televízie a pokles kvality filmov od 70. rokov znížil prestíž štúdii. Ateliér bol sprivatizovaný v roku 1997 a rozšírený o kontrolu nad ďalšími dvoma štúdiami v Taliansku, Dino Studios neďaleko Ríma a Umbria Studios pri Terni, a taktiež malo čiastočnú kontrolu nad CLA Studios v Ouarzazate v Maroku. Hoci na začiatku 21. storočia bol počet vyrobených filmových diel len tretinový v porovnaní s rozkvetom Cinecitty v 60. rokoch, štúdio stále hralo hlavnú úlohu v talianskom filmovom priemysle a naďalej priťahovalo zahraničné produkcie.

## Galéria

Súbor:Welcome to Cinecittà (6003644868).jpg|Vstupný vchod do komplexu Cinecittà.
Súbor:Cinecittà Studios (46760212592).jpg|Pohľad na veľké haly.
Súbor:Cinecittà Studios (45898233005).jpg|Areál filmových štúdii.
Súbor:Stage 1, Cinecittà Studios (46760201132).jpg|Interiér jednej s natáčacích hál.
Súbor:Cinecittà Studios (32936949618).jpg|alt=Vlastný Backlot.
Súbor:Cinecittà logo rosso.png|alt=Vlastné logo.


## Referencie

## Iné projekty

## Externé odkazy
* Oficiálny web 

Kategória:Talianske filmové štúdiá
Kategória:Filmové podniky
Kategória:Podniky založené v 1937
Kategória:Kinematografia v Taliansku
Maliar N

[náhľad|Atická čiernofigúrová Nikosthenova amfora, maliar: zrejme Maliar N, cca [530 pred Kr., Staatliche Antikensammlungen, Mníchov]]
**Maliar N** je konvenčné meno gréckeho maliara čiernofigúrových váz, činného približne koncom 6. storočia pred Kr.
 
Skutočné meno Maliara N nie je známe. Pomenoval ho (na základe štylistickej analýzy) tak britský znalec umenia John Beazley po hrnčiarovi Nikosthenovi (N = skratka Nikosthenes, aby ho odlíšil od červenofigúroveho vázového maliara tzv. Nikosthenovho maliara), v ktorého dielni pracoval. Zdá sa, že Nikosthenova dielňa zamestnávala najmenej troch stálych vázových maliarov (Maliar N, Maliar BMN a Maliar Louvre F117, niekoľko iných maliarov pracovalo pre neho len príležitostne). Maliar N ozdobil väčšinu váz signovaných (ΝΙΚΟΣΘΕΝΕΣ ΕΠΟΙΕΣΕΝ = vyrobil to Nikosthenes) hrnčiarom Nikosthenom (viac ako 80 % čiernofigúrových váz). Niektorí znalci ale uvadzajú, že Maliar N by mohol byť totožný s hrnčiarom Nikosthenom.
 
Táto dielňa sa špecializovala na rôzne tvary váz, hlavne však na tzv. „Nikosthenovu“ amforu. Jej tvar bol zhotovený po vzore amfory bucchero s čiernym lesklým povrchom typickom pre etruskú keramiku  Nikosthenova dielňa vyrábala a zdobila svoju keramiku tak, aby oslovila najmä etruský trh.

## Referencie

## Iné projekty

Kategória:Maliari starovekého Grécka
Vypálenie obcí Chlmec a Porúbka

**Vypálenie obcí [[Chlmec (okres Humenné)|Chlmec]] a [[Porúbka (okres Humenné)|Porúbka]]** bolo represívnou nemeckou akciou a odplatou za partizánske prepady nemeckých hliadok rekvirujúcich potraviny a za podporu partizánov. 14.15. novembra 1944 Nemci obce vypálili a časť občanov odvliekli do koncentračných táborov.

## Predohra
Už vo februári 1944 pôsobil v okolí obcí partizánsky oddiel Pugačov. 26.27. septembra 1944 sa cez Porúbku zo severu do Vihorlatu presúvala a v obci si odpočinula vojensko-partizánska brigáda Kriváň. Obec Porúbka sa stala jednou zo zásobovacích základní brigády, zásobovanie organizoval miestny starosta Ján Balaščák. V okolí obce pôsobili aj partizánske oddiely Veža a Jastrib.

## Vypálenie obcí
Pred 14. novembrom 1944 nemeckí vojaci ubytovaní v Ptičí a na Podskalke rekvirovali po okolitých dedinách potraviny. Skupina nemeckých vojakov žiadala v Chlmci od richtára Michala Hirjaka dobytok a prasce. Partizáni dvor Michala Hirjaka obkľúčili a pri prestrelke zabili dvoch nemeckých vojakov. Ostatných zajali a odviezli na voze do hôr nad Porúbku. Ďalší osud zajatých Nemcov je neznámy. Deň nato Nemci obsadili Porúbku, zrekvirovali všetok dobytok a obec podpálili. Úplne zhorelo 53 a čiastočne 8 domov.

Obyvatelia Chlmca v strachu pred popravami a odvlečením utiekli do lesov. Nemci prečesávali lesy a donútili občanov k návratu do dediny. Na druhý deň po vypálení Porúbky Nemci Chlmec obsadili aj za asistencie tankov. Obyvateľov vyhnali na lúku ku kultúrnemu domu a hrozili im popravou. K tej však nedošlo. Vojaci pristavili autá a ľudí odvážali do Humenného, odkiaľ ich mali odtransportovať do táborov. Obec potom podpálili a kaplnku a cintorín zničili delostreleckou paľbou.

Podľa obyvateľa obce Chlmec Michala Sninčáka boli do koncentračných táborov z obce odvlečení občania: Čabala Ján (ten v tábore zahynul), Demko Jozef, Demko Michal, Hirjak Ján, Hirjak Jozef, Hirjak Jozef (č. 45), Hirjak Michal, Chomanič Andrej, Jusko Andrej, Pandoš Ján, Rujak Jozef, Struňák Michal, Tkáč Michal a ďalší.

## Ocenenia
Minister obrany SR Peter Gajdoš v roku 2020 obce Chlmec a Porúbka ocenil „Pamätnou medailou k 75. výročiu Slovenského národného povstania a skončenia druhej svetovej vojny“ ako obce vypálené počas druhej svetovej vojny.

## Referencie

Kategória:1944 na Slovensku
Kategória:Česko-slovenský odboj počas druhej svetovej vojny
Kategória:Chlmec (okres Humenné)
Chlmec
Kategória:Porúbka (okres Humenné)
Chlmec
Staňov potok

**Staňov potok** je vodný tok v Kysuckej vrchovine na území okresu Žilina a Čadca. Je to ľavostranný prítok Bystrice s dĺžkou približne 3 km. Preteká územím Chránenej krajinnej oblasti Kysuce.

## Priebeh toku
Potok pramení v strednej časti Kysuckej vrchoviny, v geomorfologickom podcelku Vojenné, na severných svahoch vrchu Pod Vojenným (), v nadmorskej výške približne  Pramení pod hrebeňom Vojenné, ktorý sa tiahne západným smerom z Javorinky () na Čiernu Lutišu (). Od prameňa tečie severovýchodným smerom a priberá niekoľko menších prítokov, medzi nimi dva významnejšie z lokality Martinusíkovia, ľavostranný Pinčiarov potok a následne i pravostranný spod Vojenného. Pokračuje severovýchodným smerom, priberá svoj najvýznamnejší prítok Boďov potok, ľavostranný z lokality Ďuriškovci a onedlho ústí v nadmorskej výške cca  ústi do Vodárenskej nádrže Nová Bystrica ako ľavostranný prítok Bystrice. Potok má zväčša kratšie prítoky.

Veľká časť údolia, ktorým potok preteká, patrilo zaniknutej obci Riečnica. Kvôli výstavbe vodárenskej nádrže a vytvoreniu ochranného pásma vodného zdroja bola vysídlená a dnes patrí do katastra obce Nová Bystrica v okrese Čadca v Žilinskom kraji. Pramenná oblasť a horný tok zasahuje na územie obce Terchová v okrese Žilina.

## Referencie

## Pozri aj
* Vodárenská nádrž Nová Bystrica
* Kysucká vrchovina
* Chránená krajinná oblasť Kysuce

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v okrese Čadca
Kategória:Vodné toky v Kysuckej vrchovine
Kategória:Vodné toky v okrese Žilina
Strnádka svrčivá

**Strnádka svrčivá**  () je malý druh spevavca z čeľade strnádkovité (*Emberizidae*), hniezdi na Stredomorí a v severozápadnej Afrike. Podľa Medzinárodnej únie na ochranu prírody a prírodných zdrojov strnádka svrčivá patrí medzi najmenej ohrozené druhy, celková populácia je stúpajúca.

## Výskyt a stav na Slovensku
Strnádka svrčivá bola na území Slovenska prvý krát pozorovaná 16. decembra v roku 2023 na záhrade v Hamuliakove. Výskyt bol dokumentovaný a podrobnosti boli posudzované Faunistickou komisiou SOS/BirdLife Slovensko (publikácia v príprave).

## Ochrana
Je zákonom chránená (Vyhláška MŽP č. 170/2021).

## Galéria

Emberiza cirlus -Valencian Community, Spain -female-8 (1).jpg|samica


## Referencie


## Iné projekty

## Externé odkazy
 
* 

Kategória:Strnádkovité
Kategória:Najmenej ohrozené druhy
Branislav Becík

Ing. **Branislav Becík**, PhD., (* 24. február 1978, Nové Zámky) je slovenský ekonóm a politik. Od novembra 2022 pôsobí ako predseda Nitrianskeho samosprávneho kraja a od októbra 2023 ako poslanec Národnej rady SR. Je členom predsedníctva politickej strany HLAS – sociálna demokracia.

## Životopis
Branislav Becík sa narodil 24. februára 1978 v Nových Zámkoch ako prvý syn v rodine Stanislava Becíka. Ten sa celý život venoval poľnohospodárstvu a agropodnikaniu, do ktorého sa angažoval aj jeho najstarší syn.

Po ukončení Základnej školy v obci Dvory nad Žitavou nastúpil v roku 1992 na stredoškolské štúdium na levickú Strednú poľnohospodársku školu, odbor rastlinná a živočíšna výroba.

Po stredoškolskom štúdiu sa Branislav Becík rozhodol aj naďalej venovať poľnohospodárstvu. Nastúpil na Slovenskú poľnohospodársku univerzitu v Nitre, na Fakultu ekonomiky a manažmentu – odbor ekonomika podnikov. Štúdium ukončil v roku 2002. Získal tu aj titul PhD. v odbore odvetvové a prierezové ekonomiky.

Už počas študentských čias sa venoval poľnohospodárskej prvovýrobe. Hrdo o sebe tvrdí, že je telom, dušou aj srdcom poľnohospodár.

V rokoch 2010 sa stal poslancom obecného zastupiteľstva v obci Dvory nad Žitavou. Po prvom volebnom období v roku 2014 ako nezávislý kandidát úspešne kandidoval za starostu. Na poste starostu obce Dvory nad Žitavou pôsobil dve volebné obdobia (osem rokov). Voľby vyhral aj po tretíkrát v roku 2022, no mandát si neuplatnil.

Od roku 2017 pôsobil už aj ako poslanec Zastupiteľstva Nitrianskeho samosprávneho kraja. V októbri 2022 úspešne kandidoval na post predsedu Nitrianskeho samosprávneho kraja (NSK). Od ľudí získal 58 765 hlasov. V závere novembra 2022 bol Branislav Becík oficiálne vymenovaný do funkcie predsedu NSK.

V júni 2021 sa stal členom predsedníctva politickej strany HLAS-SD, kde sa venuje predovšetkým agende rozvoja vidieka. Za svoje priority považuje produkciu lokálnych potravín a komplexný rozvoj vidieka. Za poslanca NR SR bol prvýkrát zvolený v parlamentných voľbách v roku 2023. Získal 20 260 prednostných hlasov. Je členom klubu HLAS-SD, podpredsedom Výboru NR SR pre pôdohospodárstvo a životné prostredie a náhradník overovateľa vo Výbore NR SR pre verejnú správu a regionálny rozvoj.

## Referencie

## Iné projekty

## Externé odkazy
* Branislav Becík – osobný web
* Branislav Becík na webe Národnej rady SR
* Spravodajstvo týkajúce sa Branislava Becíka na portáli Teraz.sk TASR
* Spravodajstvo týkajúce sa Branislava Becíka na portáli agentúry SITA

Kategória:Osobnosti z Nových Zámkov
Kategória:Slovenskí politici
Kategória:Politici Hlasu
Kategória:Starostovia na Slovensku
Kategória:Predsedovia Nitrianskeho samosprávneho kraja
Kategória:Poslanci NR SR (2023 – 2027)
Kategória:Absolventi Slovenskej poľnohospodárskej univerzity v Nitre
Friedrich Carl von Savigny

**Friedrich Carl von Savigny** (* 21. február 1779, Frankfurt nad Mohanom† 25. október 1861, Berlín) bol nemecký právny vedec a právny historik (romanista), člen Pruskej štátnej rady a pruský minister pre revíziu zákonov (18421848). Tradične býva považovaný za zakladateľa historickoprávnej školy, modernej právnej vedy a celkovo za jedného z najväčších znalcov práva v histórii. Okrem historického výskumu práva a právnej civilistiky ovplyvnil výrazne aj medzinárodné právo súkromné.

## Život
Pochádzal zo šľachtickej rodiny, ktorá emigrovala z Lotrinska do Nemecka. V mladosti osirel. Študoval na univerzitách v Göttingene a Marburgu, kde v roku 1800 získal diplom a ihneď sa dal na učiteľskú dráhu. Bohatstvo a spoločenské postavenie po rodičoch mu umožnilo venovať všetok svoj značný talent vedeckej práci. Už v roku 1803 si vybudoval vedeckú reputáciu vďaka knihe *Das Recht des Besitzes* (slov. Právo držby). V roku 1808 odišiel ako profesor rímskeho práva pôsobiť na univerzitu v Landshute v Bavorsku a v roku 1810 bol pozvaný na novú univerzitu v Berlíne, kde sa čoskoro stal jedným z najznámejších a najvplyvnejších členov fakulty. Učil tam po zvyšok svojej kariéry. V roku 1842 ho jeho bývalý študent, pruský kráľ Friedrich Wilhelm IV., vymenoval za štátneho ministra pre revíziu zákonov. Podieľal sa na početných legislatívnych návrhoch, z ktorých niektoré boli realizované až po jeho funkčnom období. Zomrel v roku 1861 v Berlíne.

## Dielo (výber)
* *Das Recht des Besitzes. Eine civilistische Abhandlung* (1803, 7. vyd.: 1865)
* *Verbesserungen und Zusätze zur ersten Ausgabe der Abhandlung vom Besitz (1806)
* *Vom Beruf unserer Zeit für Gesetzgebung und Rechtswissenschaft.* (1814, 3. vyd.: 1840)
* *Geschichte des römischen Rechts im Mittelalter*, 7 Bd. (1. vyd.: 1815 až 1831)
* *System des heutigen römischen Rechts*, 8 Bd. (1840 až 1849)
* *Vermischte Schriften* (1850)
* *Das Obligationenrecht als Theil des heutigen römischen Rechts'', 2 Bd. (1851, 1853)

## Referencie

## Iné projekty

Kategória:Osobnosti z Frankfurtu nad Mohanom
Kategória:Nemeckí právni romanisti
Kategória:Nemeckí vedeckí spisovatelia
Kategória:Vyučujúci na Humboldt-Universität zu Berlin
Studio Babelsberg

**Studio Babelsberg** je filmové štúdio, ktoré sa nachádza v Babelsberg pri Berlíne v Nemecku. Je jedným z najstarších veľkých filmových štúdii na svete. S celkovou rozlohou areálu približne 460 000 štvorcových metrov a štúdiami s rozlohou približne 25 000 štvorcových metrov je najväčším európskym filmovým štúdiom.

## História
Studio Babelsberg bolo založené v roku 1912. Mnohé z najznámejších nemeckých klasických filmov vznikli v zariadeniach Štúdia Babelsberg, vrátane *Metropolis* (1927) od Fritza Langa, či *Modrý anjel* (1930) od Josefa von Sternberga s Marlene Dietrich v hlavnej úlohe. Medzi novšie filmy, ktoré sa tu natáčali, patria napríklad *Nehanební bastardi* (2009) od Quentina Tarantina, *Muž v tieni* (2010) od Romana Polanského či N*eznámy Shakespeare* (2011) od Rolanda Emmericha. Štúdio disponuje 16 filmovými scénami, špeciálnym a moderným vybavením a exteriérovými scénami na rozsiahlom pozemku.

## Galéria

Súbor:Potsdam Filmpark Babelsberg 09-2017 img3.jpg|Pohľad na areál z vtáčej perspektívy.
Súbor:Potsdam Filmpark Babelsberg 09-2017 img2.jpg|Pohľad na areál z vtáčej perspektívy.
Súbor:Bundesarchiv Bild 183-14732-0017, Potsdam, DEFA-Spielfilmstudios Babelsberg.jpg|Časť štúdii z roku 1952.
Súbor:Babylonberlinfilmset.jpg|Vlastné štúdiové mesto.


## Referencie

## Iné projekty

## Externé odkazy
* Oficiálny web 

Kategória:Nemecké filmové štúdiá
Kategória:Filmové podniky
Kategória:Podniky založené v 1912
Cinolín

**Cinnolín** je aromatická heterocyklická zlúčenina so vzorcom . Je izomérny s inými diazanaftalénmy vrátane chinoxalínu, ftalazínu a chinazolínu.

## Vlastnosti
Voľná báza sa môže získať ako olej spracovaním hydrochloridu s bázou. Kokryštalizuje s jednou molekulou éteru ako biele hodvábne ihličky (t.t. 24-25 °C) po ochladení éterových roztokov. Voľná báza sa topí pri 39 °C. Má chuť pripomínajúcu chuť chloralhydrátu a po určitú dobu zanecháva ostré podráždenie.

## Objav a syntéza
Zlúčenina cinnolínu sa najskôr získala v nečistej forme cyklizáciou alkínu  vo vode, čím sa získala kyselina 4-hydroxycinolín-3-karboxylová. Tento materiál sa môže dekarboxylovať a hydroxylová skupina sa môže redukčne odstrániť, čím sa získa materský heterocyklus. Táto reakcia sa nazýva **Richterova cinnolínová syntéza**. Na jeho syntézu existujú vylepšené metódy. Možno ho pripraviť dehydrogenáciou dihydrocinolínu s čerstvo vyzrážaným oxidom ortuťnatým. Môže sa izolovať ako hydrochlorid.

**Cinnolíny** sú deriváty cinolínu. Klasickou organickou reakciou na syntézu cinnolínov je **Widman-Stoermerova syntéza**, kruh uzatvárajúca reakcia α-vinylanilínu s kyselinou chlorovodíkovou a dusitanom sodným:

:alt=Widman–Stoermer reaction|stred|500x500bod| Widman-Stoermerova reakcia

Dusitan sodný sa najskôr premení na kyselinu dusitú, ktorá potom tvorí elektrofilný medziprodukt oxid dusný. Ďalším medziproduktom je stabilný nitrózamín, ktorý stráca vodu za vzniku diazóniovej soli, ktorá potom reaguje s vinylovou skupinou v kroku uzatvárania kruhu. Koncepčne príbuznou reakciou je Bambergerova syntéza triazínu smerom k triazínom.

Ďalšou cinnolínovou metódou je Borscheho syntéza cinnolínu.

## Bezpečnosť
Cinnolín je toxický.

## Pozri aj
* [Benzo[c]cinnolín](https://sk.wikipedia.org/wiki/Benzo%28c%29cinnol%C3%ADn)

## Referencie

## Zdroj

Kategória:Aromatické bázy
Kategória:Cinolíny
Vypálenie obce Poruba pod Vihorlatom

**Vypálenie obce [[Poruba pod Vihorlatom]]** bolo represívnou nemeckou akciou, odplatou za podporu partizánskych oddielov Borkaňuk a Jastrib. 28. októbra 1944 na rozkaz štábu partizánskeho hnutia pri 4. ukrajinskom fronte vojensko-partizánska brigáda Kriváň a oddiely Borkaňuk, Jastrib, Veža zostúpili z hôr a obsadili v nemeckom tyle obce pod Vihorlatom v snahe pomôcť Červenej armáde pri Karpatsko-užhorodskej operácii. Sovietska ofenzíva sa zastavila a k spojeniu partizánov s Červenou armádou nedošlo. Nemci 30. októbra partizánov zatlačili naspäť do Vihorlatu a vypálili obec Vinné. 1. novembra 2. maďarská horská brigáda vypálila obec Kusín a 3. novembra nemecké jednotky vypálili Porubu pod Vihorlatom. 8 obyvateľov obce bolo popravených v obci, 1 odvlečený a popravený na Bielej hore pri Michalovciach, 1 obyvateľku zabila nášľapná mína

## Predohra
V októbri 1944 operovali vo Vihorlate vojensko-partizánska brigáda Kriváň a partizánske oddiely Borkaňuk, Jastrib, Veža. Na nemeckej strane priestor východného Vihorlatu bránila 2. maďarská horská brigáda.

Na rozkaz štábu partizánskeho hnutia pri 4. ukrajinskom fronte bola 28. októbra 1944 obec Poruba pod Vihorlatom obsadená partizánskym oddielom Borkaňuk. Sovietska ofenzíva sa však zastavila a k spojeniu partizánov s Červenou armádou nedošlo. Nemci 30. októbra partizánov zatlačili naspäť do Vihorlatu.

## Vypálenie obce
Nemci 3. novembra okolo 11. hodiny obec obkľúčili, začali rabovať a obec podpálili. Obec horela dva dni, úplne zhorelo 106 domov a 72 hospodárskych budov, 6 domov čiastočne. Dňa 3. novembra 1944 boli v obci zastrelení:

Adam Rejta (*1926) bol chytený, keď zavracal z lesa zabehnuté kone, bol odvlečený a popravený 17. novembra na Bielej hore pri Michalovciach, Mária Čukylová bola usmrtená pri návrate do obce nášľapnou mínou.

## Ocenenia
V roku 1964 bola obec ocenená Radom červenej hviezdy a Pamätnou medailou SNP.

## Referencie

Kategória:1944 na Slovensku
Kategória:Česko-slovenský odboj počas druhej svetovej vojny
Poruba pod Vihorlatom
Kategória:Poruba pod Vihorlatom
Poruba pod Vihorlatom
Karol Miloslav Lehotský

**Karol Miloslav Lehotský** môže byť:
* slovenský publicista, spisovateľ, prekladateľ a učiteľ (* 1846 – † 1915), pozri Karol Miloslav Lehotský (publicista)
* slovenský maliar, náboženský spisovateľ a učiteľ (* 1879 – † 1929), pozri Karol Miloslav Lehotský (maliar)

Lehotský, Karol Miloslav
Spaghetti all'assassina

**Spaghetti all'assassina** [vyslov: spaˈɡetti allassasˈsína] (doslova *zabijacké špagety*), známe tiež ako **špagety all'assassina** alebo **spaghetti bruciati** [vyslov: spaˈɡetti bruˈčáti] (doslova *pripálené špagety*), je barijská príprava špagiet, ktorá sa výrazne líši od iných druhov špagetových jedál; namiesto varenia v osolenej vode a dochutenia v omáčke sa cestoviny uvaria priamo na panvici (tradične na liatinovej). Vývar zvyčajne pozostávajúci z paradajkovej omáčky zriedenej vodou sa postupne pridáva do panvice. Cestoviny ho postupne absorbujú, podobne ako v prípade rizota. Keď špagety absorbujú omáčku, varia sa priamo na povrchu panvice, pričom dochádza k výraznému hnednutiu a výraznej, chrumkavej textúre, ktorá je jedinečná medzi cestovinami.

## Referencie

## Zdroj

Kategória:Cestoviny
Kategória:Talianska kuchyňa
Pobrežná hliadka (seriál)

***Pobrežná hliadka*** alebo ***Baywatch – Pobrežná hliadka*** () je americký dramatický televízny seriál, ktorý sa vysielal v rokoch 1989 až 2001. Seriál sleduje tím plavčíkov, vedený Mitchom Buchannonom, ktorí zachraňujú ľudské životy na plážach Los Angeles a neskôr na Havaji. Popri záchranárskych misiách hlavní hrdinovia čelia osobným a kriminálnym problémom, ako napr. žraločím útokom, zemetraseniam či sériovým vrahom.

V 90. rokoch patril Baywatch k najsledovanejším seriálom na svete, najmä vďaka kombinácii dramatických zápletiek a atraktívneho prostredia.

## Postavy a obsadenie
* *Mitch Buchannon* – herec: David Hasselhoff (1.-10. séria)
* *Jill Riley* – herečka: Shawn Weatherly (1. séria)
* *Michael „Newmie“ Newman* – herec: Michael Newman (7.-10. séria)
* *Shauni McClain* – herečka: Erika Eleniak (1.-3. séria)
* *Craig Pomeroy* – herec: Parker Stevenson (1. séria)
* *Stephanie Holden* – herečka: Alexandra Paul (3.-6. séria)
* *Logan Fowler* – herec: Jaason Simmons (5.-6. séria)
* *Caroline Holden* – herečka: Yasmine Bleeth (5.-7. séria)
* *Casey Jean „C.J.“ Parker* – herečka: Pamela Anderson (3.-7. séria)
* *Eddie Kramer* – herec: Billy Warlock (1.-3. séria)
* *Roberta „Summer“ Quinn* – herečka: Nicole Eggert (3.-4. séria)
* *Cody Madison* – herec: David Chokachi (6.-9. séria)
* *Jack „J.D.“ Darius* – herec: Michael Bergin (8.-11. séria)
* *Neely Capshaw* – herečka: Gena Lee Nolin (6.-8. séria)
* *Jenna Avid* – herečka: Krista Allen (11. séria)
* *Matt Brody* – herec: David Charvet (3.-5. séria)
* *Lani McKenzie* – herečka: Carmen Electra (7. séria)
* *Hobie Buchannon* – herec: Brandon Call/Jeremy Jackson (1.-9. séria)
* *Alex Ryker* – herečka: Mitzi Kapture (9. séria)
* *Sgt. Garner Ellerbee* – herec: Gregory Alan Williams (1., 3.-5. séria)
* *April Giminski* – herečka: Kelly Packard (8.-9. séria)
* *Captain Don Thorpe* – herec: Monte Markham (1.-2. séria)
* *Sean Monroe* – herec: Jason Brooks (10.-11. séria)
* *Jessica „Jessie“ Owens* – herečka: Brooke Burns (9.-10. séria)
* *Jordan Tate* – herečka: Traci Bingham (7.-8. séria)
* *Jason Ioane* – herec: Jason Momoa (10.-11. séria)

## Zdroj

Kategória:Televízne seriály z roku 1989
Kategória:Televízne seriály USA
Kategória:Televízne seriály NBC
Harry Potter a Ohnivá čaša

**Harry Potter a Ohnivá čaša** môže byť:

* kniha z roku 2000, pozri ''Harry Potter a Ohnivá čaša'' (kniha)
* film z roku 2005, pozri ''Harry Potter a Ohnivá čaša'' (film)